Ochridas

Ochridas () − miestas pietvakarių Makedonijoje, prie Ochrido ežero. Išlikęs I a. antikinis teatras, yra IV–VI a. ankstyvosios krikščioniškosios architektūros statinių (Šv. Erazmo bažnyčia). Miesto architektūrinį pagrindą sudaro IX–XIV a. bizantiški statiniai – stovi seniausias slavų vienuolynas (Šv. Pantaleono) – ir naujesni statiniai. Stūkso X a. Bulgarijos caro Samuelio tvirtovė. Viduramžiais miestas vadintas slavų Jeruzale. Tapo raštijos centru, mieste sukurtas kirilikos raidynas. 1979 m. Ochrido regionas buvo įtrauktas į UNESCO pasaulio paveldo sąrašą.

 Istorija 
Būta bronzos amžiaus gyvenviečių. Antikos laikais vietovėje buvo graikų kolonijos miestas Lichnidas. II a. pr. m. e. per miestą ėjo Via Egnatia kelias, jungęs Romos kolonijas nuo Adrijos jūros iki Bosforo sąsiaurio. 526 m. sugriautas žemės drebėjimo. Vėliau atstatytas romėnų. Per XI–XII a. slavų ir avarų antpuolius nuniokotas, 867 m. užimtas bulgarų, 990 m. įkurta sostinė, X a. pastatyta caro Samuelio tvirtovė. Nuo 1018 m. priklausė Bizantijos imperijai. 1083 m. užimtas normanų. XIII–XIV a. priklausė Salonikų kunigaikštystei, Epyro karalystei, antrajai Bulgarijos karalystei, Bizantijos imperijai, nuo 1334 m. – Serbijai, nuo 1389 m. – Osmanams. Po 1912–13 m. Balkanų karų atiteko Serbijai. 1945 m. priklausė Jugoslavijos Makedonijos Respublikai, 1991 m. nepriklausomai joje susikūrusioje valstybėje.

Sportas
 FK Ohrid (futbolas)

 Išnašos 

Kategorija:Šiaurės_Makedonijos miestai